নুসরতের জন্মদিনে আদুরে বার্তায় যশের

কলকাতা: টলিউডের অন্যতম হিট জুটি তাঁরা। মাঝে মধ্যেই দুজনের একান্ত মুহূর্তের ছবি স্যোশাল মিডিয়ায় শেয়ার করেন তারকা জুটি। এদিন নুসরতের জন্মদিনে রোম্যান্টিক ভিডিওর সঙ্গে আদুরে বার্তায় বেটার হাফকে শুভেচ্ছা জানালেন যশ (Yash Dasgupta)। রোম্যান্টিক মুহূর্ত তুলে ভালোবাসায় ভরালেন অভিনেতা।

নুসরত (Nusrat Jahan) ও যশের জীবন নিয়ে হয়েছে নানা আলোচনা-সমালোচনা। সেই চর্চাকে পাত্তা দিতে নারাজ এই তারকা জুটি। নিজেদের শর্তে আনন্দে জীবন কাটাচ্ছেন দম্পতি। এবার স্ত্রীর জন্মদিনে ভালোবাসার রঙে ভরিয়ে দিলেন যশ। এদিন যশ দাশগুপ্ত একটি ভিডিও পোস্ট করেছেন নুসরত জাহানকে জন্মদিনের (Nusrat Jahan Birthday) শুভেচ্ছা জানিয়ে। সেখান দেখা যাচ্ছে তাঁরা একটি সমুদ্র সৈকতে দাঁড়িয়ে রোম্যান্স করছেন। ভিডিওতে দেখা যাচ্ছে সূর্য অস্ত যাওয়ার মুহূর্তে নুসরতের জন্মদিনে ডেডিকেট করলেন যশ। ভোরের সূর্যের মায়াবী আলোয় নুসরতের কপালে আদুরে চুম্বন যশের। পিছনে সূর্যের আলো পড়ে ঝলমল করছে সমুদ্রের জল, তার সামনে নুসরতকে কোলে তুলে ভালোবাসায় ভরালেন যশ। কখনও নায়িকার হাত ধরে নাচছেন। গোধূলির আলোয় চুমুদেন নায়িকাকে।

আরও পড়ুন: ফুলের সাজে মহোময়ী মধুমিতা

ভিডিওর ক্যাপশনে তিনি লিখলেন, ‘আরও হাসি, অ্যাডভেঞ্চার আর ছোটখাটো ঝগড়ার মধ্যে দিয়ে আমাদের বন্ডিং আরও স্ট্রং হোক। ঈশ্বর যেন তোমাকে সেই সমস্ত আনন্দ দেন। তুমি যা চাও, তাই যেন পাও। তুমি ভালো কিছুই ডিজার্ভ করো। তুমি এমন একজন নারী, যে সুন্দরভাবে সংসার ও কাজের মধ্যে ভারসাম্য বজায় রাখতে পারো। এই জীবনে তোমায় পেয়ে আমি ধন্য। জীবনের আরও একটি অবিস্মরণীয় বছরের জন্য চিয়ার্স। জন্মদিন খুব ভালো কাটুক।

&nbsp ,

View this post on Instagram

&nbsp ,

A post shared by Yash Daasguptaa (@yashdasgupta)

অন্য খবর দেখুন